ฮั่งเส็งปิดเช้าบวก 115.62 จุด คาดเฟดไม่รีบขึ้นดอกเบี้ย
ฮั่งเส็งปิดเช้าบวก 115.62 จุด คาดเฟดไม่รีบขึ้นดอกเบี้ย
19 พ.ค. 2558

ดัชนีฮั่งเส็งตลาดหุ้นฮ่องกงปิดภาคเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 115.62 จุด หรือ 0.42% ปิดภาคเช้าที่ 27,706.87 จุดจากกระแสคาดการณ์ที่ว่าธนาคารกลางสหรัฐ (เฟด) อาจยังไม่รีบปรับขึ้นอัตราดอกเบี้ยในเร็วๆนี้
ทั้งนี้ เฟดอาจจะเลื่อนเวลาการปรับขึ้นอัตราดอกเบี้ยไปจนกว่าจะถึงช่วงต้นปีหน้า หลังจากมีข้อมูลที่บ่งชี้ถึงความอ่อนแอของเศรษฐกิจสหรัฐ ขณะเดียวกันนักลงทุนกำลังรอดูรายงานการประชุมของเฟดประจำวันที่ 28-29 เม.ย. ซึ่งจะมีการเปิดเผยในวันพุธนี้ ตามเวลาสหรัฐ เพื่อดูว่าเฟดจะส่งสัญญาณเรื่องระยะเวลาในการปรับขึ้นอัตราดอกเบี้ยหรือไม่